బాబర్ ఆజం

**మహ్మద్ బాబర్ ఆజం** (జననం 1994 అక్టోబరు 15), పాకిస్తానీ క్రికెటర్,  ఫార్మాట్లలో పాకిస్థాన్ జాతీయ క్రికెట్ జట్టుకు ప్రస్తుత కెప్టెన్ గా ఉన్నాడు. సమకాలీన క్రికెట్‌లో అత్యుత్తమ బ్యాటర్‌లలో ఒకరిగా విస్తృతంగా పరిగణించబడ్డాడు. వన్డేలలో నంబర్ వన్ బ్యాటర్‌గా, టీ20లలో మూడవ, టెస్ట్‌లలో నాల్గవ స్థానంలో ఉన్నాడు. కుడిచేతి వాటం కలిగిన టాప్-ఆర్డర్ బ్యాటర్ గా రాణిస్తున్నాడు. పిఎస్ఎల్ లో పెషావర్ జల్మీ, పాకిస్తాన్ దేశవాళీ క్రికెట్‌లో సెంట్రల్ పంజాబ్‌కు కెప్టెన్‌గా ఉన్నాడు. 42 విజయాలతో, ఆల్ టైమ్ అత్యంత విజయవంతమైన టీ20 కెప్టెన్‌గా నిలిచాడు.

దక్షిణాఫ్రికాపై అజామ్ చేసిన 122 పరుగుల తొలి టీ20 సెంచరీ పాకిస్థానీ ఫార్మాట్‌లో అత్యధిక వ్యక్తిగత స్కోరుగా నమోదయింది. 2017 ఐసీసీ ఛాంపియన్స్ ట్రోఫీని గెలుచుకున్న పాకిస్తాన్ జట్టులో ఆజం సభ్యుడిగా ఉన్నాడు.

## రికార్డులు, విజయాలు
వన్డే క్రికెట్‌లో (21 ఇన్నింగ్స్‌లు) వేగంగా 1000 పరుగులు చేసిన మూడో పాకిస్థానీ బ్యాట్స్‌మెన్‌గా నిలిచాడు. జహీర్ అబ్బాస్‌తోపాటు వన్డే క్రికెట్‌లో (45 ఇన్నింగ్స్‌లలో) 2000 పరుగులను అత్యంత వేగంగా సాధించిన ఉమ్మడి పాకిస్థానీ బ్యాట్స్‌మెన్. వన్డే క్రికెట్‌లో (68 ఇన్నింగ్స్‌లు) వేగంగా 3000 పరుగులు చేసిన రెండో ఆసియా బ్యాట్స్‌మెన్‌గా కూడా నిలిచాడు. వన్డే క్రికెట్‌లో (97 ఇన్నింగ్స్‌లు) అత్యంత వేగంగా 5000 పరుగులు చేసిన ఆటగాడిగా సరికొత్త రికార్డు సృష్టించాడు. కెరీర్‌లో తొలి 25 ఇన్నింగ్స్‌ల్లో అత్యధిక పరుగులు (1306 పరుగులు) చేసిన ఆటగాడిగా రికార్డు సృష్టించాడు. ఒకే దేశంలో (యునైటెడ్ అరబ్ ఎమిరేట్స్) వరుసగా 5 సెంచరీలు సాధించిన ఏకైక క్రికెటర్ బాబర్ ఆజం. బాబర్ వన్డేల్లో అత్యంత వేగంగా 7, 13, 14, 15, 16, 17, 18 సెంచరీలు చేసిన బ్యాట్స్‌మెన్. రెండుసార్లు వరుసగా 3 సెంచరీలు చేసిన ఏకైక బ్యాట్స్‌మెన్‌గా నిలిచాడు. వన్డేల్లో 13 ఇన్నింగ్స్‌ల్లో అత్యంత వేగంగా 1000 పరుగులు చేసిన కెప్టెన్‌గా నిలిచాడు. 2021 T20 ప్రపంచకప్‌లో 303 పరుగులతో అత్యధిక పరుగులు సాధించాడు. టీ20 లలో (26 ఇన్నింగ్స్‌లు) 1000 పరుగులు చేసిన వేగవంతమైన బ్యాట్స్‌మెన్‌గా కూడా ఉన్నాడు. ఒకే ప్రపంచకప్‌లో (2019 ప్రపంచకప్‌లో 474 పరుగులు) బాబర్ ఆజం పాకిస్థాన్ తరఫున అత్యధిక పరుగులు చేశాడు. 2016, 2017, 2019, 2021, 2022లో పాకిస్థాన్ తరఫున అత్యధిక వన్డే స్కోరర్‌గా నిలిచాడు. 2018, 2019, 2022లో కూడా బాబర్ ఆజం పాకిస్థాన్ తరఫున అత్యధిక టెస్టు స్కోరర్‌గా నిలిచాడు. టెస్టు మ్యాచ్‌లో నాల్గవ ఇన్నింగ్స్‌లో కెప్టెన్‌గా, పాకిస్తాన్ తరపున అత్యధిక టెస్ట్ స్కోర్‌ను కలిగి ఉన్నాడు. ప్రపంచకప్‌లో భారత్‌ను ఓడించిన తొలి పాక్ కెప్టెన్ ఇతడు. బాబర్ ఐసీసీ క్రికెటర్ ఆఫ్ ది ఇయర్‌ను గెలుచుకున్న మొదటి పాకిస్థానీ (రెండుసార్లు ఈ ఘనత సాధించాడు) గా నిలిచాడు. 2021లో ఇంగ్లండ్‌పై 158 పరుగులతో ఐసీసీలలో పాకిస్థానీ కెప్టెన్‌గా అత్యధిక వ్యక్తిగత స్కోరును కలిగి ఉన్నాడు. టీ20ల్లో అత్యంత వేగంగా 2000, 2500 పరుగులు చేసిన బ్యాట్స్‌మెన్‌గా నిలిచాడు. అతను అన్ని ఫార్మాట్లలో సెంచరీ సాధించిన 3 పాకిస్తానీ బ్యాట్స్‌మన్‌లలో ఒకడు, అత్యధిక ట20 స్కోర్‌తోపాటు పాకిస్తాన్ తరపున ఫార్మాట్‌లో అత్యధిక సెంచరీలు చేసిన ఆటగాడిగా నిలిచాడు. పిఎస్ఎల్ లో 2020, 2021లో 473, 554 పరుగులతో అత్యధిక పరుగుల స్కోరర్, లీగ్ ఆల్-టైమ్ అత్యధిక పరుగుల స్కోరర్ గా ఉన్నాడు. అన్ని ఫార్మాట్లలో 1000 పరుగులు పూర్తి చేసిన మొదటి పాకిస్తానీ కెప్టెన్. ప్రతి ఫార్మాట్‌లోనూ సెంచరీ సాధించిన తొలి పాకిస్థానీ, నాలుగో కెప్టెన్‌గా నిలిచాడు. 2022లో కరాచీలో ఆస్ట్రేలియాతో జరిగిన రెండో టెస్టులో అతను ఎదుర్కొన్న 425 బంతులు ఒక టెస్ట్ మ్యాచ్‌లో నాల్గవ ఇన్నింగ్స్‌లో ఒక ఆటగాడు చేసిన నాల్గవ అత్యధిక బంతులు. ఒక మ్యాచ్‌లో నాలుగో ఇన్నింగ్స్‌లో అత్యధిక నిమిషాలు బ్యాటింగ్ చేసిన రెండో ఆటగాడిగా కూడా రికార్డు సృష్టించాడు. అంతర్జాతీయంగా అత్యధిక సెంచరీలు చేసిన పాకిస్తానీ కెప్టెన్‌గా రికార్డు సృష్టించాడు. 2022లో, అతను ఒక క్యాలెండర్ ఇయర్‌లో యాభై కంటే ఎక్కువ 25 స్కోర్‌లతో అత్యధిక ఫిఫ్టీ ప్లస్ స్కోర్ చేసిన రికీ పాంటింగ్ రికార్డును బద్దలు కొట్టాడు. 28 సంవత్సరాల వయస్సులో, పాకిస్తాన్ మూడవ అత్యున్నత ప్రతిష్టాత్మకమైన పౌర పురస్కారం సితార-ఎ-ఇమ్తియాజ్‌తో గౌరవించబడిన అత్యంత పిన్న వయస్కుడైన క్రికెటర్ అయ్యాడు. 

## అవార్డులు

### 2017

* ఐసీసీ పురుషుల వన్డే టీమ్ ఆఫ్ ది ఇయర్ 2017లో ఎంపికయ్యాడు
* పాకిస్తాన్ క్రికెట్ బోర్డు వన్డే క్రికెటర్ ఆఫ్ ది ఇయర్: 2017

### 2018

* పాకిస్తాన్ క్రికెట్ బోర్డు టీ20 క్రికెటర్ ఆఫ్ ది ఇయర్: 2017

### 2019

* ఐసీసీ పురుషుల వన్డే టీమ్ ఆఫ్ ది ఇయర్ 2019లో ఎంపికయ్యాడు

### 2020

* 2020 పాకిస్థాన్ సూపర్ లీగ్ ప్లేయర్ ఆఫ్ ది టోర్నమెంట్
* ఏఆర్వై న్యూస్ పర్సన్ ఆఫ్ ది ఇయర్ 2020

### 2021

* ఐసీసీ పురుషుల వన్డే క్రికెటర్ ఆఫ్ ది ఇయర్ 2021గా ఎంపికయ్యాడు
* ఐసీసీ పురుషుల టీ20 టీమ్ ఆఫ్ ది ఇయర్ 2021కి కెప్టెన్‌గా ఎంపికయ్యాడు
* ఐసీసీ పురుషుల వన్డే టీమ్ ఆఫ్ ది ఇయర్ 2021కి కెప్టెన్‌గా ఎంపికయ్యాడు
* 2021 ఐసీసీ పురుషుల టీ20 ప్రపంచ కప్ టీమ్ ఆఫ్ ది టోర్నమెంట్‌కి కెప్టెన్‌గా ఎంపికయ్యాడు
* ఏప్రిల్ 2021 కొరకు ఐసీసీ ప్లేయర్ ఆఫ్ ది మంత్ విజేత
* పాకిస్తాన్ క్రికెట్ బోర్డు వన్డే క్రికెటర్ ఆఫ్ ది ఇయర్: 2021

### 2022

* ఐసీసీ క్రికెటర్ ఆఫ్ ద ఇయర్ (సర్ గార్ఫీల్డ్ సోబర్స్ ట్రోఫీ): 2022
* ఐసీసీ పురుషుల వన్డే క్రికెటర్ ఆఫ్ ది ఇయర్ 2022గా ఎంపిక
* ఐసీసీ పురుషుల వన్డే టీమ్ ఆఫ్ ది ఇయర్ 2022కి కెప్టెన్‌గా ఎంపికయ్యాడు
* ఐసీసీ పురుషుల టెస్ట్ టీమ్ ఆఫ్ ది ఇయర్ 2022లో ఎంపిక
* 2022 మార్చిలో ఐసీసీ ప్లేయర్ ఆఫ్ ది మంత్ విజేత

### 2023

* 2023 మార్చి 23న, అతను పాకిస్తాన్ మూడవ అత్యున్నత పౌర పురస్కారమైన సితార-ఇ-ఇమ్తియాజ్‌ను అందుకున్నాడు. 28 సంవత్సరాల వయస్సులో, అతను ప్రతిష్టాత్మకమైన సితార-ఎ-ఇమ్తియాజ్‌తో గౌరవించబడిన అతి పిన్న వయస్కుడైన క్రికెటర్ అయ్యాడు.

## ఇవి కూడా చూడండి

* బాబర్ ఆజం అంతర్జాతీయ క్రికెట్ సెంచరీల జాబితా

## మూలాలు

## బాహ్య లింకులు
* 

వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు